ועדת הכלכלה, כנסת 20, פרוטוקול מספר 40, 2015-07-28 10:50

דב חנין: אנחנו יכולים לעבור ברציפות לדיון הבא.

דב חנין: אנחנו עוסקים בתיקון טעות בחוק לטיפול סביבתי בציוד חשמלי ואלקטרוני, התשע"ב-2012.

דב חנין: גברתי היועצת המשפטית, בבקשה.

<אתי בנדלר: סעיף 42 לחוק שאדוני הזכיר כרגע עניינו בעונשין.

<אתי בנדלר: הוא קבע למעשה שלוש קטגוריות של הפרות וענישה בשל אותן הפרות.

<אתי בנדלר: סעיף קטן (ב) שבסעיף 43 קובע: "מי שעשה אחד מאלה דינו מאסר 6 חודשים או קנס כאמור בסעיף 61(א)(3) לחוק העונשין, ואם הוא תאגיד דינו כפל הקנס האמור", ואז הוא מונה 18 הפרות.

דב חנין: ההגדרה הבעייתית היא בפסקה (14).

<אתי בנדלר: בפסקה (14) שאיננה.

<אתי בנדלר: בנוסח שהונח על שולחן הכנסת, אחרי פסקה (13) עוברים ישר לפסקה (15) ופסקה (14) פשוט נעלמה.

<אתי בנדלר: הנוסח של פסקה (14) היה צריך להיות: "לא יתקשר עם גוף יישום מוכר בניגוד להוראות סעיף 32(א) או 34(א)".

<אתי בנדלר: הראיה שאכן מדובר בטעות עולה ממספר עובדות.

<אתי בנדלר: העובדה הראשונה, שגם בהצעת החוק וגם בנוסח שחברי ג'וש פדרסן מן המשרד להגנת הסביבה קרא בפני הוועדה, הופיע אותו סעיף.

<אתי בנדלר: זה לא היה פסקה (14), המספרים היו שונים.

<אתי בנדלר: אני מפנה לפרוטוקול הדיון מיום 29 במאי 2012.

דב חנין: אני אפילו זוכר אותו כי נדמה לי שהייתי בדיון הזה.

<אתי בנדלר: באותו דיון קרא ג'וש פדרסן את ההפרות שמבוקש לכלול באותה קטגוריה שקראתי, ונאמר בפירוש: "לא יתקשר עם גוף יישום מוכר בניגוד להוראות סעיף 32(א) או 34(א)".

<אתי בנדלר: .

<אתי בנדלר: בסוף הדיון באותו סעיף יש החלטה: "בעד סעיף 43 – רוב, הסעיף אושר.

<אתי בנדלר: הסעיף אושר עם המחיקה של 12א רבא".

<אתי בנדלר: דהיינו, הפסקה הזאת אושרה באופן חד-משמעי בהחלטת הוועדה.

דב חנין: לפי מיטב זיכרוני, אף אחד מן המשתתפים בדיון לא התייחס לפסקה הזאת.

<אתי בנדלר: אני חושבת שאדוני צודק.

<אתי בנדלר: על כל פנים, כפי שאמרתי, הפסקה הזאת, במספר שהיה אז רלוונטי, נכללה הן בהצעת החוק הממשלתי והן הוקראה לוועדה ואושרה על-ידי הוועדה.

<אתי בנדלר: אני מוכרחה לומר שניסינו להתחקות בטיוטות שלנו מתי היא נשמטה ולא הצלחנו לעלות על המועד שבו זה קרה.

<אתי בנדלר: אני רק יכולה לומר שאני מחזיקה בידי נוסח אחרי ישיבה עם הממונה על הנוסח החוק אצלנו, ישיבה שנערכה ב-10 ביוני 2012, ובו הפסקה הזאת עדיין קיימת.

<אתי בנדלר: לכן כנראה בהקלדה הסופית, כשקיבלנו תיקונים אלה או אחרים ב"עקוב אחר שינויים", הפסקה הזאת נשמטה.

<אתי בנדלר: לכן אני מבקשת לקבוע שאכן מדובר בהשמטה שנכנסת לגדרי סעיף 10א לפקודת סדרי השלטון והמשפט.

<אתי בנדלר: באשר לתחילה של התיקון, מכיוון שמדובר בסעיף עונשי וכדי לוודא שלא יעלה על דעתו של מאן דהוא להעמיד לדין מישהו בשל- -

דב חנין: בשל משהו שלא היה כתוב בחוק.

<אתי בנדלר: - -בשל משהו שלא היה כתוב בחוק, מבוקש בסעיף 2 ש"תחילתו של תיקון הטעות תהיה ביום פרסומו".

<אתי בנדלר: אני מבקשת מהוועדה הן לקבוע שאכן היתה טעות והן לקבוע שהתחילה תהיה ביום הפרסום.

<ג'וש פדרסן: תודה.

<ג'וש פדרסן: ממש בקצרה.

<ג'וש פדרסן: רציתי קודם כול להגיד תודה לוועדה שהקדישה מהזמן היקר שלה לקראת סוף המושב להספיק לעשות גם את התיקון הזה, שהוא טכני.

<ג'וש פדרסן: אכן על המשקל שכאשר חוטבים עצים עפים שבבים, באמת בתוך החוק המורכב מאוד הזה וכל העבודה עליו היתה ההשמטה הזאת, אבל לסעיף עצמו יש משמעות.

<ג'וש פדרסן: לצערי, זה למעלה מן הנדרש, בעת היישום שלנו עכשיו של חוק ציוד אלקטרוני אפילו שמענו כבר עמדות כאלה ואחרות מצד המחזיקים בפסולת שאינם מהמגזר הביתי, שזה סעיף 34, שאומרים: "בגלל שאין את סעיף העונשין אז אולי אנחנו יכולים להמתין קצת עם היישום שלנו כדי לראות אם באמת יש את הכלים לאכיפה ולא נתחיל להטמיע בעצמנו, נחכה עד שיוכלו לעשות עלינו אכיפה".

<ג'וש פדרסן: לצערי יש עמדות כאלה ששמענו כבר מיד שנייה מהשוק.

<ג'וש פדרסן: זה רק מדגיש את החשיבות של תיקון הסעיף כפי שאושר בוועדה כדי שנוכל ליישם את החוק בצורה מיטבית.

<ג'וש פדרסן: תודה, שוב, על הזמן של הוועדה.

דב חנין: תודה לך, אדוני.

דב חנין: החוק הזה חשוב.

דב חנין: אנחנו חושבים שמאוד-מאוד חשוב לאפשר לכם את הכלים כדי לקדם את הטיפול הסביבתי בציוד חשמלי ואלקטרוני.

דב חנין: על פני הדברים זה אכן טעות, כפי שהסבירה היועצת המשפטית לוועדה.

דב חנין: הייעוץ המשפטי של הוועדה הזאת מאוד-מאוד קפדני ועושה עבודה מעולה מאוד, אבל לפעמים בתנאים בלתי אפשריים.

דב חנין: אנחנו פשוט נמצאים אחרי הדיון שנערך אתמול על חוק שצריך להגיע לכנסת מחר, בתקווה שנצליח בזה או שתצליחו בזה, אבל באמת לפעמים זו עבודה בתנאים בלתי אפשריים.

<אתי בנדלר: איחרתי לישיבה, אדוני, רק בגלל ששלחתי את טיוטת הנוסח למשרדים הרלוונטיים.

דב חנין: לכן תקלות כאלה אכן קורות ובוודאי יקרו, כי עובדים בלחץ עבודה כל-כך קיצוני כפי שמאפיין את הוועדה הזאת.

דב חנין: אני מעמיד להצבעה את פניית היועץ המשפטי לכנסת, כולל האלמנט של לוחות הזמנים, כפי שהסבירה היועצת המשפטית לוועדה.

דב חנין: מי בעד?

דב חנין: מי נגד?

דב חנין: בעד – 1

דב חנין: נמנעים – אין

דב חנין: 1 בעד, אין מתנגדים.

דב חנין: אושר.

דב חנין: אני מודה לכם.

דב חנין: תודה, גברתי היועצת המשפטית.